74 
det halvmodne Korn. Hr. de Ramsault har meddeelt mig, åt 
han en eneste Gang har seet Raagen pille sexradet Byg, 4—5 
Dage forend delle blev hostet, altsaa cflerat det havde ophort 
at være mælket. Uagtet Raagerne meget ofte sidde paa den af¬ 
huggede Sæd og paa Hobene, har det dog aldrig, trods al mulig 
Opmærksomhed og Eftersogen, kunnet sees, at der var pillet 
af Kjernerne. Det maa vel altsaa betragtes som sjeldne, endog 
meget sjeldne Tilfælde, at Raagen gjor Skade ved at pille Korn. 
I en Egn, hvor saa betydelig en Raagekoloni har slaaet sig ned, 
kan det ikke godt tænkes, at Skaden ikke skulde bemærkes, 
saameget mere som Landmanden som Folge af Traditionen hader 
Raagen, eller ialtfald seer paa den med mere mistænksomme 
end venlige Blikke. I Glostrupegnen trænger den Overbevisning, 
at Raagen er en meget nyttig Fugl, nu mere og mere igjennem 
hos Landmændene. 
